

**Алматы облысы әкімдігінің 2014 жылғы 25 желтоқсандағы "Алматы облысының білім басқармасы" мемлекеттік мекемесінің Ережесін бекіту туралы" № 471 қаулысының күші жойылды деп тану туралы**

Алматы облысы әкімдігінің 2016 жылғы 07 маусымдағы № 288 қаулысы

       "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 37-бабына, "Құқықтық актілер туралы" 2016 жылғы 6 сәуірдегі Қазақстан Республикасы Заңының 27-бабына сәйкес Алматы облысының әкімдігі **ҚАУЛЫ ЕТЕДІ**:   
      1. Алматы облысы әкімдігінің 2014 жылғы 25 желтоқсандағы "Алматы облысының білім басқармасы" мемлекеттік мекемесінің Ережесін бекіту туралы" № 471 (Қазақстан Республикасы Әділет министрлігі Алматы облысының әділет департаментінде 2015 жылғы 27 қаңтарда нормативтік құқықтық кесімдерді мемлекеттік тіркеудің тізіліміне № 3009 болып енгізілген, 2015 жылғы 19 мамырда № 55 "Жетісу", 2015 жылғы 19 мамырдағы № 55 "Огни Алатау" газеттерінде жарияланған) қаулысының күші жойылды деп танылсын.  
      2. "Aлматы облысының білім басқармасы" мемлекеттік мекемесі Қазақстан Республикасының заңнамасымен белгіленген тәртіпте бір апталық мерзімде:  
      1) Aлматы облысының әділет органдарына осы қаулының қабылданғаны туралы хабарласын;   
      2) осы қаулыны ресми баспа басылымдарында жариялау бойынша шаралар қабылдасын.  
      3. Осы қаулының орындалуын бақылау облыс әкімінің орынбасары Б. Өнербаевқа жүктелсін.

|  |  |
| --- | --- |
| *Облыс әкімі* | *А. Баталов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК